ai4bharat/Pralekha huggingface dataset:
பிரதமர் அலுவலகம்
செப்டம்பர் 26, 2021 வானொலியில் ஒலிபரப்பாகவுள்ள மனதின் குரல் நிகழ்ச்சிக்கான கருத்துக்களைப் பகிருமாறு பிரதமர் நாட்டு மக்களுக்கு அழைப்பு
செப்டம்பர் 26, 2021 வானொலியில் ஒலிபரப்பாகவுள்ள மனதின் குரல் 81-வது பதிப்பு நிகழ்ச்சிக்கான தங்களின் யோசனைகள் மற்றும் கருத்துக்களைப் பகிருமாறு பிரதமர் திரு. நரேந்திர மோடி நாட்டு மக்களுக்கு அழைப்பு விடுத்துள்ளார். மனதின் குரல் நிகழ்ச்சிக்கான யோசனைகளை NaMo செயலி அல்லது MyGov வலைத்தளம் அல்லது 1800-11-7800 என்ற தொலைபேசி எண்ணில் பதிவு செய்யலாம்
இது தொடர்பாக பிரதமர் தனது டுவிட்டரில்,
“வரும் 26-ஆம் தேதி ஒலிபரப்பாகவுள்ள இந்த மாதத்திற்கான மனதின் குரல் #MannKiBaat நிகழ்ச்சிக்கு மக்களிடம் இருந்து பல சுவாரஸ்யமான யோசனைகள் கிடைத்த வண்ணம் உள்ளன. உங்களது யோசனைகளை NaMo செயலி அல்லது MyGov வலைத்தளம் அல்லது 1800-11-7800 என்ற தொலைபேசி எண்ணிலோ தொடர்ந்து பதிவுசெய்யுங்கள்”, என்று கூறியுள்ளார்.
(
சுரங்கங்கள் அமைச்சகம்
மத்திய சுரங்கத்துறையின் 2-நாள் மாநில மாநாடு ஹைதராபாத்தில் நடத்த முடிவு
இந்தாண்டு 9.09.2022 மற்றும் 10.09.2022 ஆகிய தேதிகளில் 2- நாள் மாநில மாநாடு ஹைதராபாத்தில் நடத்த மத்திய நிலக்கரி மற்றும் சுரங்கத்துறை அமைச்சகம் முடிவு செய்துள்ளது. இந்த மாநில மாநாட்டில் நாடு முழுவதும் நடைபெறும் சுரங்கம் சம்பந்தப்பட்ட நடவடிக்கைகளை மேம்படுத்தவும், இந்த துறையில், சமீபத்தில் மத்திய அரசால் கொண்டுவரப்பட்ட கொள்கை சீர்திருத்த முடிவுகளால் ஏற்பட்டுள்ள தாக்கம் குறித்தும் விவாதிக்கப்படும்.
இந்த முக்கியத்துவம் வாய்ந்த மாநாட்டில், மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி, மத்திய சுரங்கம், நிலக்கரி மற்றும் ரயில்வேத்துறை இணையமைச்சர் திரு ராவ் சாகிப் பட்டேல் தன்வே, மத்திய அமைச்சகங்களின் முதன்மை செயலாளர்கள், செயலாளர்கள் மற்றும் அரசு உயரதிகாரிகள் கலந்துகொள்கிறார்கள். அடுத்த 25 ஆண்டுகளில் சுரங்கங்களின் மூலம் ஏற்படும் உற்பத்தியின் அளவு உலக அளவிலான தேவையை விட அதிகமாக இருக்கும். மேலும், இந்த மாநாட்டின் மூலம் மத்திய சுரங்கத்துறை மற்றும் பல்வேறு மாநில அரசுகளும் இணைந்து செயல்படுவதற்கான முன்முயற்சியை மேற்கொள்ளும். இந்த மாநாட்டில் சுரங்கத் துறையில் மேற்கொள்ளப்பட்டு வரும் நடவடிக்கைகள் மற்றும் மாநில அரசுகளால் தேசிய கனிம ஆய்வு அறக்கட்டளை  நிதியை திறம்பட பயன்படுத்துதல் போன்றவைகள் முக்கிய பங்கு வகிக்கும். மேலும் கர்நாடகா, ஒடிசா, மத்தியப் பிரதேசம், சத்தீஸ்கர், மகாராஷ்டிரா, குஜராத் போன்ற மாநிலங்களின் இத்துறை சார்ந்த செயல்பாடுகளும், மாநில அரசுகளின் ஏல நடவடிக்கைகள் மற்றும் தனியார் ஆய்வு நிறுவனங்களுடனான  தொடர்பு குறித்தும் விவாதிக்கப்படும்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1857024
சிறப்பு சேவைகள் மற்றும் கட்டுரைகள்
"தொழில்நுட்ப மற்றும் உயர் கல்வி நிறுவனங்களில் தர உறுதி மற்றும் NBA அங்கீகாரத்தின் தேவைகள் பற்றிய விளக்கம்" : திருச்சி என்.ஐ.டி-யில் பயிற்சி பட்டறை
திருச்சிராப்பள்ளி என்.ஐ.டி, வேதியியல் பொறியியல் துறையில்
"தொழில்நுட்ப மற்றும் உயர் கல்வி நிறுவனங்களில் தர உறுதி மற்றும் NBA அங்கீகாரத்தின் தேவைகள் பற்றிய விளக்கம்" என்ற தலைப்பில் ஒரு வார பயிற்சி பட்டறையின் தொடக்க விழா ஆன்லைன் மூலம் ஜூலை 19, 2021 அன்று நடைபெற்றது. நிகழ்ச்சியின் முதன்மை விருந்தினர்களாக சிங்கப்பூர் தேசிய பல்கலைக்கழகத்தைச் சேர்ந்த டாக்டர் லட்சுமிநாராயண சாமவேதம், அண்ணா பல்கலைக்கழகத்தின் எம்ஐடி வளாகத்தின் டீன் டாக்டர் டி.தியாகராஜன் ஆகியோர் கலந்து கொண்டனர்.
வேதியியல் பொறியியல் துறையின் தலைவரும் ஒருங்கிணைப்பாளருமான டாக்டர் பி.கலைச்செல்வி கூட்டத்தை வரவேற்று, துறையின் சாதனைகள் குறித்து விளக்கினார். மேலும், கடந்த 16 மாதங்களில், கொவிட் 19 இன் போது வேதியியல் பொறியியல் துறை, கற்பித்தல், கற்றல் மற்றும் ஆராய்ச்சிப்பணிகளைத் தொடர்ந்து செய்ததாகவும் தெரிவித்தார்.
AICTE-MARGDARSHAN திட்டத்தின் நிறுவன ஒருங்கிணைப்பாளர் டாக்டர் என்.சிவகுமாரன், அவரது உரையின் போது பல புதுமையான
திட்டங்கள் மூலம் இந்தத் திட்டத்தில் இணைக்கப்பட்ட கல்லூரிகளின் தர
மேம்பாடுகளுக்கு எடுக்கப்பட்ட நடவடிக்கைகள் குறித்து குறிப்பிட்டார்.
வேதியியல் பொறியியல் துறை ஆசிரியரும், பயிற்சி பட்டறையின்
ஒருங்கிணைப்பாளருமான டாக்டர் அருணகிரி, பட்டறையின் நோக்கங்கள், பங்கேற்பாளர்கள், நிறுவனங்களின் தன்மை, வெவ்வேறு தலைப்புகள் மற்றும் அது குறித்து பேசும் வல்லுநர்கள் பற்றியும் விளக்கிக் கூறினார்.
என்.ஐ.டி திருச்சிராப்பள்ளியின் கல்வித்துறை டீன் டாக்டர் ராமகல்யனான் அய்யகரி உயர்கல்வி தொடர்பான தரத்தின் முக்கியத்துவத்தை வலியுறுத்தினார். உயர்கல்வி தரம் அளவிடுவதற்கு ஆவணங்கள், செயல்படுத்தப்பட்ட கொள்கைகள், குறிப்பிட்ட கால தணிக்கை மற்றும் நல்ல பதிவுகள் தேவை என்றும், பட்டறை இளம் ஆசிரியர்களுக்கு ஒரு சரியான தளமாக அமையும் என்றும், இந்த பட்டறையில் கலந்து கொண்ட பிறகு, இந்த பட்டறையில் பெற்ற அறிவை தங்கள் சகாக்கள் மற்றும் பிற நிறுவனங்களுக்கும் பரப்ப முடியும் என்று குறிப்பிட்டார்.
கெளரவ விருந்தினராக கலந்து கொண்ட, எம்.ஐ.டி வளாகத்தின் டீன் டாக்டர் தியாகராஜன், என்ஐடி திருச்சிராப்பள்ளி போன்ற சிறந்த நிறுவனங்கள் NBA-வின் தேவைகளுக்கு ஒரு தரத்தை நிர்ணயித்துள்ளன என்றும், டாக்டர் ஏ.பி.ஜே. அப்துல் கலாம், இயல்பு, மின்னணு மற்றும் அறிவு ஆகிய மூன்றுக்கும் உள்ள தொடர்பை மேற்கோள் காட்டி, இந்த பட்டறையை நடத்தும் ஒருங்கிணைப்பாளர்களையும் நிறுவனத்தையும் பாராட்டினார். தர உத்தரவாதத்திற்கு ABCD என்ற நான்கு அத்தியாவசிய பாகங்கள் , தணிக்கைக்கு A , தரம் தீர்மானித்தல்
 B, சரிபார்ப்பு பட்டியலுக்கு C  மற்றும்
ஆவணங்களுக்கான டி  முக்கியம் ஆகும் என்று குறிப்பிட்டார்.
முதன்மை விருந்தினர், சிங்கப்பூர் தேசிய பல்கலைக்கழகத்தின் டாக்டர்
லக்ஷ்மிநாராயணன் சாமவேதம், தர மதிப்பீடு தயாரிப்பு குறித்து விரிவாகப் பேசினார். ஒரு ஆசிரியராக, திட்ட ஒருங்கிணைப்பாளராக மற்றும் கல்வித் தலைவராக அவருடைய அனுபவத்தைப் பகிர்ந்து கொண்டார். கடந்த காலங்களில் இருந்து, தர அங்கீகார முறை எவ்வாறு மாறியுள்ளது என்பதையும், ஒரு ஆசிரியராகவும் நிர்வாகியாகவும் மேம்படுத்திக்கொள்ள எவ்வாறு உதவியது என்பதையும், அவர் தனது உரையில் பகிர்ந்து கொண்டார்.
திருச்சிராப்பள்ளி என்.ஐ.டி வெளியிட்டுள்ள செய்திக் குறிப்பில் இந்தத் தகவல் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 குறித்த அண்மைச் செய்திகள்
2020 ஏப்ரல் 20 ஆம் தேதியில் இருந்து, நோய் பரவல் இல்லாத பகுதிகளில் கட்டுப்பாடுகள் தளர்த்தப்படுகின்றன. ஆனால் நோய் பரவல் தீவிரமாக உள்ள ஹாட்ஸ்பாட் மாவட்டங்களில் எந்தத் தளர்வும் இருக்காது. தங்கள் பகுதி தேவைகளுக்கு ஏற்ப மாநிலங்கள் / யூனியன் பிரதேசங்கள் கூடுதல் நடவடிக்கைகளை எடுத்துக் கொள்ளலாம். நோய் பரவல் அதிகம் உள்ளதாக சுகாதார அமைச்சகத்தின் வழிகாட்டுதலின்படி குறிப்பிடப் பட்டுள்ள பகுதிகள்:
- கோவிட்-19 நோய்த் தாக்குதல் அல்லது தொகுப்புகள் அதிகம் உள்ள ஹாட்ஸ்பாட் பகுதிகள்.
- நோய்த் தாக்கியவர்களின் எண்ணிக்கை அதிகம் உள்ள அல்லது பாதித்தவர்களின் எண்ணிக்கை இரட்டிப்பாகும் காலம் 4 நாட்களுக்கும் குறைவாக உள்ள பகுதிகள்.
நோய்ப்பரவல் அதிகமாக உள்ள பகுதிகளில், நோய்ப் பரவலைக் கட்டுப்படுத்துவதற்காக, நோய் பரவல் பகுதி, இடைமுகப் பகுதி என எல்லைகளை உள்ளாட்சி நிர்வாகம் வரையறை செய்யும்.
இது அவ்வப்போது மாறிக் கொண்டிருக்கும் வரையறை என்பதால், பாதிப்புகள் அதிகமாக வந்தால் அந்தப் பகுதி சிவப்பு மண்டலப் பகுதியாக, நோய்ப் பரவல் அதிகம் உள்ள பகுதியாக மாறிவிடும். நோய்ப் பரவல் அதிகம் உள்ள பகுதிகளை, படிப்படியாக இயல்பு நிலை திரும்ப வசதியாக, முடக்கநிலைக் கட்டுப்பாடுகள் தீவிரமாக அமல் செய்யப்பட வேண்டும். கட்டுப்பாடுகள் தளர்த்தப்பட்ட பகுதிகளிலும் சமூக இடைவெளி போன்ற வழக்கமான நடைமுறைகளைப் பின்பற்ற வேண்டும், அனைத்து ஆயத்த நடவடிக்கைகளும் எடுக்கப்பட வேண்டும்.
ஒட்டுமொத்தமாக மத்திய மாநில அரசுகள் மூலம் 2144 பிரத்யேக கோவிட்-19 மருத்துவமனைகள் அடையாளம் காணப்பட்டுள்ளன. இவற்றில் 755 கோவிட் மருத்துவமனைகளும், 1389 கோவிட் சுகாதார மையங்களும் அடங்கும்.
நாட்டில் 15,712 பேருக்கு கோவிட்-19 பாதிப்பு இருப்பது உறுதி செய்யப்பட்டுள்ளது. 2231 பேர், அதாவது மொத்த பாதிப்பில் 14.19 சதவீதம் பேர் குணமாகியுள்ளனர் / குணமாகி வீடு திரும்பியுள்ளனர்.
(
அறிவியல் மற்றும் தொழில்நுட்பத்துறை
இந்தியாவின் முதலாவது "இரவு வான் சரணாலயம்" லடாக்கில் அமைக்கப்பட உள்ளது; இந்த உத்தேச இரவு வான் சரணாலயம் லடாக்கில் உள்ள ஹான்லேயில் 3 மாதங்களுக்குள் முடிக்கப்படும்; இது இந்தியாவில் வானியல் சுற்றுலாவை மேம்படுத்தும் என்று மத்திய அமைச்சர் டாக்டர். ஜிதேந்திர சிங் கூறியுள்ளார்
மத்திய அரசின் அறிவியல் மற்றும் தொழில்நுட்பத் துறை, ஒரு தனித்துவமான மற்றும் முதல்-வகையான முயற்சியாக, லடாக்கில் இந்தியாவின் முதல் "இரவு வான சரணாலயம்" அமைக்க நடவடிக்கை எடுத்துள்ளது; இது அடுத்த மூன்று மாதத்திற்குள் முடிக்கப்படும்.
உத்தேச இரவு வான் சரணாலயம், சாங்தாங் வனவிலங்கு சரணாலயத்தின் ஒரு பகுதியாக லடாக்கில் உள்ள ஹான்லேயில் அமைக்கப்படும். இது இந்தியாவில் வானியல் சுற்றுலாவை அதிகரிக்கும். மேலும் இது ஆப்டிகல், இன்ஃப்ரா-ரெட் மற்றும் காமா-ரே தொலைநோக்கிகளுக்கான உலகின் மிக உயர்ந்த தளங்களில் ஒன்றாக இருக்கும்.
தேசியத் தலைநகரில் இன்று லடாக் பிரதேசத் துணைநிலை ஆளுநர் ஆர்.கே. மாத்தூர் தம்மை சந்தித்தபின் மத்திய அறிவியல் மற்றும் தொழில்நுட்பத்துறை இணையமைச்சர்  ; புவி அறிவியல் துறை இணையமைச்சர்  ; பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் ,இதைத் தெரிவித்தார்.
இரவு வான் சரணாலயம் தொடங்குவதற்கு யூனியன் பிரதேச நிர்வாகம், லடாக், தன்னாட்சி மலை மேம்பாட்டு கவுன்சில், லே மற்றும் இந்திய வானியற்பியல் நிறுவனம் இடையே முத்தரப்பு புரிந்துணர்வு ஒப்பந்தம் சமீபத்தில் கையெழுத்தானது என்று மத்திய அமைச்சர் தெரிவித்தார். அறிவியல் மற்றும் தொழில்நுட்பத்தின் தலையீடுகள் மூலம் உள்ளூர் சுற்றுலா மற்றும் பொருளாதாரத்தை மேம்படுத்துவதற்கு இந்தத் தளம் உதவும் என்றும் அவர் கூறினார்.
சென்னையில் உள்ள மத்திய தோல் ஆராய்ச்சி நிறுவன  விஞ்ஞானிகள் மற்றும் அதிகாரிகள் அடங்கிய உயர்மட்டக் குழு இந்த ஆண்டு இறுதிக்குள் லடாக் சென்று சிஎல்ஆர்ஐயின் பிராந்திய கிளையை அமைப்பதற்கான சாத்தியக்கூறுகள் பற்றி ஆராயும் என்று டாக்டர் ஜிதேந்திர சிங் கூறினார். தோல் ஆராய்ச்சி மற்றும் தொழில்துறைக்கும் விலங்குகளின் தோலில் இருந்து உருவாக்கப்பட்ட பொருட்களின் உயிர்-பொருளாதாரத்தை மேம்படுத்தவும் இந்த யூனியன் பிரதேசம் மிகவும் அதிகமாகவும் பல்வேறு வகையிலும் விலங்குகளைக்கொண்டுள்ளது. லடாக்கில் உள்ள சார்தாங்கில் செம்மறி மற்றும் யாக் தவிர, முக்கியமாக பஷ்மினா ஆடுகள் 4 லட்சத்திற்கும் அதிகமாக உள்ளன என்று அவர் கூறினார். புகழ்பெற்ற பஷ்மினா ஆடுகளின் நோய்களுக்கு சிகிச்சையளிப்பதற்காக லே - கார்கில் ஆகிய இடங்களில் தலா இரண்டு பயிற்சி பட்டறைகளை ஏற்பாடு செய்ததற்காக சிஎஸ்ஐஆர்- ஐயும் அவர் பாராட்டினார்.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1856505
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மனஇறுக்கம் எனப்படும் ஆட்டிஸம் கருவிகள் குறித்த 4வது தேசிய பயிலரங்கு இன்று புதுதில்லியில் தொடங்கியது
மனஇறுக்கம் எனப்படும் ஆட்டிஸம் கருவிகள் குறித்த 4வது தேசிய பயிலரங்கு இன்று புதுதில்லியில் விஞ்ஞான் பவனில் தொடங்கியது. இந்தப் பயிலரங்கு தலைமைப் பயிற்சியாளர்களுக்கு இந்தக் குறைபாட்டை அறிந்து கொள்ளுதல் மற்றும் இதனை நிர்வகித்தல் என்பது குறித்து பயிற்சியளிக்கும். தேசிய அறக்கட்டளை புதுதில்லி எய்ம்ஸ் மருத்துவமனையுடன் இணைந்து இந்தப் பயிலரங்கிற்கு ஏற்பாடு செய்திருந்தது. நாட்டின் மருத்துவர்கள் ஆட்டிஸம் கருவிகள் பற்றி அறிந்து கொள்வதற்கும் இந்த குறைபாடு பாதித்துள்ள குழந்தைகளை மருத்துவ ரீதியில் மதிப்பீடு செய்து நோயறி தரத்தை விளக்குவதற்கும் பயிற்சி அளிப்பதை நோக்கமாகக் கொண்டது.
உலகெங்கும் நகர்ப்புறங்களிலும் ஊரகப்பகுதிகளிலும் ஆட்டிஸம் குறைபாடுகள் ஒரே சீராக அதிகரித்து வரும் போக்கு காணப்படுகிறது.
(Visitor Counter : 88
மனித வள மேம்பாட்டு அமைச்சகம்
கல்வி நிறுவனங்கள் வெறும் கற்றல் இடங்கள் மட்டுமல்ல; நம் ஒவ்வொருவரிடமும் உள்ள மற்றும் சில சமயங்களில் மறைந்திருக்கும் திறமைகளை வெளிக்கொணர்ந்து மெருகூட்டும் இடம் இது: குடியரசு தலைவர்
கல்வி நிலையங்கள் வெறும் கற்கும் இடங்கள் மட்டுமல்ல நம் ஒவ்வொருவரிடமும் உள்ள மற்றும் மறைந்திருக்கும் திறமைகளை வெளிக்கொணர்ந்து மெருகூட்டும் இடம் என்று குடியரசுத் தலைவர் திரு. ராம்நாத் கோவிந்த் கூறினார்.
நாக்பூரின் தஹேகான் மௌசா உள்ள நாக்பூர் இந்திய மேலாண்மை கழகத்திற்கு நிரந்தர வளாகத்தை இன்று திறந்து வைத்தார். பின்னர் நிகழ்ச்சியில் பேசிய அவர், பாடத்திட்டமானது, நோக்கம், இலட்சியம் ஆகியவற்றை நமக்குள் சுயபரிசோதனை செய்து, அதன் மூலம் நமது கனவுகளை நனவாக்குவதற்கான சந்தர்ப்பத்தை வழங்குவதாக இருக்க வேண்டும் எனத் தெரிவித்தார்.
புத்தாக்கம் மற்றும் தொழில்முயற்சியை பாராட்டி ஊக்குவிக்கும் யுகத்தில் நாம் வாழ்ந்து கொண்டிருக்கிறோம் எனவும், புதுமை மற்றும் தொழில்முனைவு இரண்டும் தொழில்நுட்பத்தின் மூலம் நம் வாழ்க்கையை எளிதாக்குவதோடு மட்டுமல்லாமல், பலருக்கு வேலை வாய்ப்புகளையும் வழங்குகிறது என அவர் கூறினார்.
நாக்பூர் ஐஐஎம், மாணவர்கள் வேலை தேடுபவர்களாக இல்லாமல் வேலைகளை உருவாக்குபவர்களாக மாற்றும் மனநிலையை ஊக்குவிக்கும் என்றும் அவர் நம்பிக்கை தெரிவித்தார்.
நாக்பூரில் உள்ள ஐஐஎம் அதன் தொழில்முனைவோர் மையத்தின் மூலம் தொழில்முனைவோர் மேம்பாட்டுக்கான ஐஐஎம் நாக்பூர் அறக்கட்டளை  நிறுவியதை குடியரசுத் தலைவர் மகிழ்ச்சியுடன் குறிப்பிட்டார்.
மேலும், புனே, ஹைதராபாத் மற்றும் சிங்கப்பூரில் இதன் கிளை வளாகங்களை நிறுவுவதற்கான முயற்சியை மேற்கொண்டதற்காக நாக்பூர் ஐஐஎம்-ஐ அவர் பாராட்டினார்.
மேலும் விவரங்களுக்கு இந்த ஆங்கில செய்தி குறிப்பை காணவும்:https://pib.gov.in/PressReleasePage.aspx?PRID=1823644
தொலைதொடர்பு மற்றும் தகவல் தொழில்நுட்ப அமைச்சகம்
அதிவேக இணைய வசதி
நாட்டில் ஷெட்யூல்டு வகுப்பினர் மற்றும் பழங்குடியினர் உள்ளிட்டோர் வசிக்கும் அனைத்து கிராமங்களிலும் அகண்ட அலைவரிசை, இணையதள சேவையை அரசு மற்றும் தொலை தொடர்பு நிறுவனங்கள் படிப்படியாக அளித்து வருகின்றன. வடகிழக்கு பிராந்தியத்திற்கான விரிவான தொலை தொடர்பு வளர்ச்சித் திட்டம், இடதுசாரி தீவிரவாதத்தால் பாதிக்கப்பட்ட பகுதிகளுக்கான திட்டங்கள், முன்னோடி மாவட்டத் திட்டங்கள், தீவுகளுக்கான விரிவான தொலைதொடர்பு வளர்ச்சித் திட்டம் மூலம் இதுவரை இணையதள வசதி இல்லாத கிராமங்களில் கோபுரங்களை அமைத்து அகண்ட அலைவரிசை, இணையதள சேவை அளிக்கப்பட்டு வருகிறது. இதன் மூலம் சுமார் 4,330 மொபைல் கோபுரங்கள் அமைக்கப்பட்டுள்ளன.
4-ஜி மொபைல் சேவை வசதி இல்லாத கிராமங்களில் அதனை அமைக்கும் திட்டத்திற்க ரூ.26,316 கோடி ஒதுக்க மத்திய அமைச்சரவை 27.07.2022 அன்று ஒப்புதல் அளித்தது. இத்திட்டத்தின் மூலம் 24,680 கிராமங்களுக்கு 4-ஜி மொபைல் சேவை செய்து தரப்படும். அத்துடன் 2-ஜி. 3-ஜி மொபைல் சேவை வசதி உள்ள 6,279 கிராமங்கள் 4ஜி மொபைல் சேவை வசதி உள்ள கிராமங்களாக மேம்படுத்தப்படும்.
இத்தகவலை மக்களவையில் மத்திய தகவல் தொடர்புத்துறை இணை அமைச்சர் திரு தேவுசிங் சவுகான் எழுத்துபூர்வமாக அளித்த பதிலில் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1847836
------
(Visitor Counter : 107
வணிகம் மற்றும் தொழில்துறை அமைச்சகம்
வர்த்தகத் துறையில் வர்த்தகத் தீர்வுகளின் தலைமை இயக்ககம் உருவாக்கம்
வர்த்தகம் மற்றும் தொழிலக அமைச்சரவையில் வர்த்தகத் தீர்வுகளின் தலைமை இயக்ககத்தை உருவாக்குவதற்கான அறிவிக்கையை வர்த்தகத் துறை வெளியிட்டுள்ளது. இது தொடர்பாக 2017 மே 7 ஆம் தேதி அன்று, இந்திய அரசின்  விதிகள்,1961 இன் மீது மத்திய அரசால் செய்யப்பட்ட திருத்தத்தைத் தொடர்ந்து, வர்த்தகத் துறையில் வர்த்தகத் தீர்வுகளின் தலைமை இயக்ககத்தை உருவாக்குவதற்கான ஒப்புதலை மாண்புமிகு வர்த்தகம் மற்றும் தொழிலக அமைச்சர் திரு. சுரேஷ் பிரபு அளித்துள்ளார்.
குவிப்புக்கு எதிரான, எதிர்வினைக்கடமைகள், பாதுகாப்பு நடவடிக்கைகள் உள்ளிட்ட அனைத்து வர்த்தகத் தீர்வு நடவடிக்கைகளையும் நிர்வகிப்பதற்கான உயர்நிலை தேசிய ஆணையமாக வர்த்தகத் தீர்வுகளின் தலைமை இயக்ககம் விளங்கும். குவிப்புக்கு எதிரான மற்றும் சார்புப் பணிகள் தலைமை இயக்ககமானது, பாதுகாப்புக்கான டிஜிஎஸ் மற்றும் க்யூஆர் தலைமை இயக்கங்கங்களை இணைத்து ஒரே தேசியத் தன்மையுடன் கூடிய ஓர் அமைப்பாகக் கொண்டுவரும். நமது உள்நாட்டுத் தொழிலகங்கள் மற்றும் பிற நாடுகளால் அவற்றுக்கு எதிராக நிறுவப்படும் வர்த்தகத் தீர்வு புலனாய்வுச் சம்பவங்கள் அதிகரித்துவருவதை ஏற்றுமதியாளர்கள் எதிர்கொள்வதற்கான வர்த்தகப் பாதுகாப்பு ஆதரவையும் அது அளிக்கும். கடந்த மூன்று ஆண்டுகளில், நியாயமற்ற தொழில் நடவடிக்கைகள் அதிகரித்துவருவதை எதிர்கொள்வதற்காக இந்தியா 130 க்கும் மேற்பட்ட குவிப்புக்கு எதிரான/ எதிர்வினைக்கடமைகள்/ பாதுகாப்பு நடவடிக்கைகள் வழக்குகளை மேற்கொண்டுள்ளது.
மேலும் விவரங்களுக்கு www.pib.in வலைத்தளத்தைப் பார்க்கவும்.
(Visitor Counter : 91
பாதுகாப்பு அமைச்சகம்
இந்தியா-பாகிஸ்தான் போரின் பொன்விழா
ஆண்டு கொண்டாட்டம்: பொன்விழா வெற்றி ஜோதியை நாளை ஏற்றி வைக்கிறார் பிரதமர் திரு நரேந்திர மோடி
இந்தியா-பாகிஸ்தான் போரின் பொன்விழா
ஆண்டு கொண்ட்டாட்டம் தொடங்குவதை முன்னிட்டு, தில்லியில் உள்ள தேசிய போர் நினைவிடத்தில், பொன்விழா வெற்றி ஜோதியை, பிரதமர் திரு நரேந்திர மோடி நாளை ஏற்றி வைக்கிறார்.
1971ம் ஆண்டு டிசம்பர் மாதம் இந்தியா - பாகிஸ்தான் இடையே நடந்த போரில், பாகிஸ்தான் ராணுவத்தை வீழ்த்தி, இந்திய ராணுவம் வரலாற்று சிறப்பு மிக்க வெற்றியை பெற்றது. இது பங்களாதேஷ் உருவாக வழிவகுத்தது. இரண்டாம் உலகம் போருக்குப்பின், ராணுவ வீரர்கள் மிகப் பெரிய அளவில் சரணடைந்தது இந்தப் போரில்தான் நடந்தது. இந்தியா - பாகிஸ்தான் போரின் 50வது பொன்விழா வெற்றி ஆண்டை, நாடு டிசம்பர் 16ம் தேதி முதல் கொண்டாடுகிறது. இதை முன்னிட்டு, நாடு முழுவதும் பல நிகழ்ச்சிகள் நடத்த திட்டமிடப்பட்டுள்ளன.
இதன் தொடக்க நிகழ்ச்சி, தில்லியில் தேசிய போர் நினைவிடத்தில் நாளை நடக்கிறது. இதில் பிரதமர் திரு நரேந்திர மோடி கலந்து கொள்கிறார். அவரை பாதுகாப்பு அமைச்சர் திரு ராஜ்நாத் சிங் வரவேற்கிறார்.
தேசிய போர் நினைவிடத்தில், போரில் உயிர்நீத்த வீரர்களுக்கு பிரதமர், முப்படை தலைமை தளபதி, முப்படை தளபதிகள் மலர் வளையம் வைத்து அஞ்சலி செலுத்துகின்றனர். நினைவிடத்தில் உள்ள அணையா ஜோதியிலிருந்து, பொன்விழா வெற்றி ஜோதியை பிரதமர் ஏற்றுகிறார். மொத்தம் 4 வெற்றி ஜோதிகள் ஏற்றப்பட்டு, அவை 1971 போரில் பரம் வீர் சக்ரா, மகாவீர் சக்ரா விருதுகள் பெற்ற வீரர்களின் கிராமங்கள் உட்பட நாட்டின் பல பகுதிகளுக்கு எடுத்துச் செல்லப்படுகின்றன. விருதுபெற்றவர்களின் கிராமங்களில் இருந்து மண் எடுத்து வரப்பட்டு, தேசிய போர் நினைவுச் சின்னத்துக்கு கொண்டுவரப்படுகின்றன.
இந்த பொன்விழா வெற்றி ஆண்டை முன்னிட்டு, பல்வேறு நினைவு நிகழ்ச்சிகள் நடத்தப்படுகின்றன. இந்த போரில் பங்குபெற்றவர்கள் பாராட்டப்படவுள்ளனர். ராணுவ இன்னிசை நிகழ்ச்சி, கருத்தரங்குகள், கண்காட்சிகள், திரைப்பட விழாக்கள் உட்பட பல நிகழ்ச்சிகள் நடத்த திட்டமிடப்பட்டுள்ளன.
(Visitor Counter : 193
ஆயுஷ்
ஆயுஷ் அமைப்புகளில் மாணவர்களுக்கான பணி வாய்ப்புகளை ஆயுஷ் அமைச்சகம் ஆராயவுள்ளது
இன்னும் உள்ளடக்கிய முறையில் மாணவர்களை ஈடுபடுத்துவதற்கும், அவர்களுக்கான பணி வாய்ப்புகளை ஆயுஷ் அமைப்புகளில் கட்டமைப்பதற்கும் தேவையான வழிகளை ஆயுஷ் அமைச்சகம் ஆராய்ந்து வருகிறது.
இதன் தொடக்கமாக, ‘ஆயுஷ் அமைப்புகளில் பலதரப்பட்ட மற்றும் சிறந்த பணி வழிகள்- வட கிழக்கு மாநிலங்களில் கல்வி, தொழில்முனைதல் & வேலைவாய்ப்பு மீது கவனம்’ எனும் தலைப்பிலான மாநாட்டை ஆயுஷ் அமைச்சகம் நடத்துகிறது.
அசாமில் உள்ள கவுகாத்தியில் செப்டம்பர் 10 அன்று நடைபெறவுள்ள இந்த கருத்தரங்கில் கலந்து கொள்ளவுள்ள மத்திய ஆயுஷ் அமைச்சர் திரு சர்பானந்த சோனோவால், ஆயுஷ் நிறுவனங்கள் மற்றும் ஆராய்ச்சி அமைப்புகளின் தலைவர்களோடு இணைந்து மாணவர்களுடன் நேரடியாக உரையாடவுள்ளார்.
சித்த மருத்துவ ஆராய்ச்சிக்கான மத்திய குழு, சென்னையின் தலைமை இயக்குநர் பேராசிரியர் டாக்டர் கனகவல்லி உள்ளிட்ட நாடு முழுவதுமுள்ள ஆயுஷ் அமைப்புகளின் தலைவர்கள் இதில் பங்கேற்கிறார்கள்.
மாணவர்களின் பணி வாய்ப்புகள் மற்றும் இத்துறையில் ஸ்டார்ட் அப்புகளுக்கான சாத்தியக்கூறுகள் குறித்த இத்தகைய மாநாடு ஒன்றை ஆயுஷ் அமைச்சகம் நடத்துவது இதுவே முதல் முறை ஆகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753283
-----
(Visitor Counter : 177
|
பிரதமர் அலுவலகம்
|
மணிப்பூர் குடிநீர் விநியோகத் திட்டத்திற்கு, ஜூலை 23-ந் தேதியன்று பிரதமர் அடிக்கல் நாட்டவுள்ளார்
பிரதமர் திரு.நரேந்திர மோடி, மணிப்பூர் குடிநீர் விநியோகத் திட்டத்திற்கு 2020 ஜூலை 23-ந் தேதியன்று காணொலிக் காட்சி வாயிலாக அடிக்கல் நாட்ட உள்ளார். இந்த நிகழ்வில் மணிப்பூர் மாநில ஆளுனர், முதல்வர் மற்றும் அவரது அமைச்சரவை சகாக்கள், சட்டமன்ற, நாடாளுமன்ற உறுப்பினர்கள் ஆகியோர் இம்பாலில் இருந்து கலந்து கொள்கின்றனர்.
2024 ஆம் ஆண்டுக்குள் நம் நாட்டில் உள்ள அனைத்து கிராமப்புற வீடுகளுக்கும், பாதுகாப்பான குடிநீரை போதுமான அளவில் வழங்க வேண்டும் என்பதை இலக்காகக் கொண்டு மத்திய அரசு, ஜல் ஜீவன் இயக்கத்தைத் துவக்கியது. மழைநீர் சேகரிப்பு, நீரை சேமிப்பது, வீடுகளில் பயன்படுத்திய நீரை சுத்திகரிப்பு செய்து திரும்பவும் பயன்படுத்துவது போன்ற பல்வேறு அம்சங்களும் இத்திட்டம் வாயிலாக செயல்படுத்தப்பட உள்ளன.
ஜல் ஜீவன் இயக்கமானது, குடிநீருக்கான சமூகம் சார்ந்த அணுகுமுறையை அடிப்படையாகக் கொண்டது. விரிவான தகவல், கல்வி மற்றும் தகவல் தொடர்பு ஆகியவற்றை முக்கிய கூறுகளாகக் கொண்டது. குடிநீரை ஒவ்வொருவரின் முன்னுரிமையாக முன்னிறுத்தி, இதனை மக்கள் இயக்கமாக உருவாக்குவதே இந்தத் திட்டத்தின் நோக்கமாகும்.
இந்தியாவில் சுமார் 19 கோடி குடும்பங்கள் உள்ளன. இவற்றில் 24 சதவீதத்தினருக்கு மட்டுமே வீட்டு குடிநீர் குழாய் இணைப்புகள் தரப்பட்டுள்ளன. மாநில அரசுகள், உள்ளாட்சி அமைப்புகள் மற்றும் உள்ளூர் சமூகத்தினருடன் இணைந்து 14,33,21,049 குடும்பங்களுக்கு குடிநீர் குழாய் இணைப்புகளை வழங்குவதே ஜல் ஜீவன் இயக்கத்தின் குறிக்கோளாகும்.
மத்திய அரசு, 1,185 குடியிருப்புகளில் உள்ள 1,42,749 வீடுகளுக்கு, குடிநீர் குழாய் இணைப்புகளை அளிப்பதற்காக மணிப்பூர் மாநிலத்திற்கு நிதியுதவி அளித்துள்ளது. வடகிழக்கு பிராந்திய வளர்ச்சித் துறையிலிருந்து கூடுதல் நிதியைப் பெற்று மீதியுள்ள அனைத்து வீடுகளுக்கும் குடிநீர் குழாய் இணைப்பினை வழங்க மணிப்பூர் அரசு திட்டமிட்டுள்ளது.
மணிப்பூர் குடிநீர் விநியோகத் திட்டம், கிரேட்டர் இம்பால் பகுதியில் மீதமிருக்கும் வீடுகள், 25 சிறு நகரங்கள், 1,731 கிராமப்புற குடியிருப்புகள் ஆகியவற்றுக்கு குடிநீர் குழாய் இணைப்புகளை வழங்குவதற்காகத் திட்டமிடப்பட்டுள்ளது. மணிப்பூர் மாநிலத்தில் 16 மாவட்டங்களில் உள்ள 2,80,756 வீடுகளுக்கு இணைப்புகள் வழங்கப்படும். இந்தத் திட்டம், 2024 ஆம் ஆண்டுக்குள் அனைத்து வீடுகளுக்கும் குடிநீர் என்ற இலக்கை அடைய மணிப்பூர் அரசுக்கு உதவும். புதிய வளர்ச்சி வங்கி அளித்துள்ள கடன் உதவியுடன், ரூ.3054.58 கோடி செலவில் இது செயல்படுத்தப்பட உள்ளது.
ரசாயனம் மற்றும் உரங்கள் அமைச்சகம்
மத்திய ரசாயன உரத்துறை அமைச்சர் டாக்டர் மன்சுக் மாண்டவியா சென்னை உரத்தொழிற்சாலையை பார்வையிட்டார்
மத்திய சுகாதாரம் – குடும்பநலம் மற்றும் ரசாயன உரத்துறை அமைச்சர் டாக்டர் மன்சுக் மாண்டவியா இன்று சென்னை மணலியில் உள்ள மெட்ராஸ் உரத்தொழிற்சாலையை பார்வையிட்டார். அந்த ஆலையின் செயல்பாடு மற்றும் முன்னேற்றம் குறித்து ஆய்வு செய்த மத்திய அமைச்சர், நமது விவசாயிகளின் தேவைகளை பூர்த்தி செய்ய நடவடிக்கை எடுக்குமாறு ஆலை நிர்வாகத்தை அறிவுறுத்தினார். ஆலையின் கட்டுப்பாட்டு அறையையும் பார்வையிட்ட அவர், கட்டுப்பாட்டு அறை இயங்கும் விதம் குறித்து ஊழியர்களுடன் கலந்துரையாடினார்.
நிகழ்ச்சியில் பேசிய டாக்டர் மாண்டவியா, உர உற்பத்தியில் தற்சார்பை அடைய கூட்டு முயற்சி மேற்கொண்டு சாதனை படைத்ததற்காக ஆலை நிர்வாகத்திற்கு பாராட்டு தெரிவித்தார். தமிழ்நாட்டின் உரத்தேவையில் 32 சதவிகிதத்திற்கு மேல் மெட்ராஸ் உரத்தொழிற்சாலை வெற்றிகரமாக விநியோகித்திருப்பதாக குறிப்பிட்ட அவர், 2022 கரீஃப் பருவத்தில் 4.5 லட்சம் மெட்ரிக் டன் வேம்பு கலந்த யூரியா உரத்தை விநியோகித்திருப்பதுடன், புதுச்சேரியின் கரீஃப் பருவத்திற்குத் தேவையான 7300 மெட்ரிக் டன்னில் ஏறத்தாழ 82 சதவிகிதம் அளவிற்கு இந்த ஆலையிலிருந்து விநியோகிக்கப்பட்டிருப்பதாகவும் தெரிவித்தார்.
2027ம் ஆண்டிற்கான தொலைநோக்கு பார்வையில், பாஸ்பாரிக் அமிலத் தொழிற்சாலையை சேர்ப்பதோடு, டிஏபி உரம் தயாரிப்பதற்கான சிறு துகளாக்கும் பிரிவை அமைத்தல், எரிவாயு அடிப்படையில் இயங்கும் 20 மெகாவாட் மின்சார உற்பத்தி ஆலை மற்றும் 5 லட்சம் மெட்ரிக்டன் என்பிகே உர உற்பத்தி பிரிவை நிறுவுதல் உள்ளிட்ட பணிகள் இதில் அடங்கும் என்றும் கூறினார். தற்சார்பு அடைவது அவசியமானது என்று குறிப்பிட்ட அவர் இதில் குறு உரங்கள் முக்கியமானவை என்றும் தெரிவித்தார்.
எதிர்கால இந்தியாவில் உரப்பயன்பாட்டு முறையை மாற்றியமைக்கும் விதமாக, நானோ உர உற்பத்திக்கான வாய்ப்புகளில் கவனம் செலுத்துமாறும், மெட்ராஸ் உரத் தொழிற்சாலை நிர்வாகத்தை கேட்டுக்கொண்டார். தமிழகம் மற்றும் பிற மாநில விவசாயிகளின் பிரச்சனைகளில் மெட்ராஸ் உரத்தொழிற்சாலை நிர்வாகம் கவனம் செலுத்தவேண்டும் எனவும் டாக்டர் மன்சுக் மாண்டவியா வலியுறுத்தினார்.
•••••••
(Visitor Counter : 145
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இந்திய கால்நடை சுகாதார அமைப்பை வலுப்படுத்துவதற்காக தொற்றுநோய் நிதியத்தின் கீழ் கால்நடைப் பராமரிப்பு மற்றும் பால்வளத்துறை 25 மில்லியன் அமெரிக்க டாலர் மானியத்தை பெறும்
கொவிட்-19 இன் பேரழிவுகரமான மனித, பொருளாதார மற்றும் சமூகப் பாதிப்பு வலுவான ஒரு சுகாதார அமைப்புகளை உருவாக்குவதற்கும், தொற்றுநோய்த் தடுப்பு, தயார்நிலை மற்றும் பதிலளிப்பதற்கான கூடுதல் வளங்களைத் திரட்டுவதற்கும் ஒருங்கிணைந்த நடவடிக்கையின் அவசரத் தேவையை எடுத்துக்காட்டுகிறது. கடந்த சில ஆண்டுகளில், உலக சுகாதார அமைப்பின் 6 பொது சுகாதார அவசரநிலைகளில் 5 சர்வதேச நிலையிலானவையாகும். இதன் விளைவாக, எந்தவொரு தொற்றுநோய்த் தயார்நிலை மற்றும் அவற்றை எதிர்கொண்டு விலங்குகளின் சுகாதாரப் பாதுகாப்பில் கவனம் செலுத்தும் ஒரு சுகாதார அணுகுமுறை தேவை என்பது தெளிவாகியுள்ளது.
மத்திய அரசின் மீன்வளம், கால்நடைப் பராமரிப்பு மற்றும் பால்வள அமைச்சகத்தின் கால்நடைப் பராமரிப்பு மற்றும் பால்வளத் துறை சமர்ப்பித்த 25 மில்லியன் டாலர் பரிந்துரைக்கு ஜி20 தொற்றுநோய் நிதியம் ஒப்புதல் அளித்துள்ளது. இந்தோனேசியாவின் ஜி20 தலைமையின் கீழ் நிறுவப்பட்ட தொற்றுநோய் நிதியம், குறைந்த மற்றும் நடுத்தர வருமானம் கொண்ட நாடுகளில் கவனம் செலுத்தி, தேசிய, பிராந்திய மற்றும் உலகளாவிய மட்டங்களில் தொற்றுநோய் தடுப்பு, தயார்நிலை மற்றும் அவற்றை எதிர்கொண்டு திறன்களை வலுப்படுத்த முக்கியமான முதலீடுகளுக்கு நிதியளிக்கிறது.
தொற்றுநோய் நிதியம் முதல் அழைப்பில் சுமார் 350 விருப்ப விண்ணப்பங்களும் மற்றும் 180 முழு பரிந்துரைகளையும் பெற்றது, 338 மில்லியன் டாலர் அளவில் மட்டுமே மானியம் அளிக்கக் கூடிய நிலையில் மொத்தம் 2.5 பில்லியன் டாலருக்கும் அதிகமான மானியக் கோரிக்கைகளைப் பெற்றது. தொற்றுநோய் நிதியத்தின் நிர்வாகக் குழு 20 ஜூலை 2023 அன்று ஆறு பிராந்தியங்களில் உள்ள 37 நாடுகளில் எதிர்கால தொற்றுநோய்களுக்கு மீள்திறனை அதிகரிப்பதை நோக்கமாகக் கொண்ட அதன் முதல் சுற்று நிதி ஒதுக்கீடுகளின் கீழ் 19 மானியங்களுக்கு ஒப்புதல் அளித்துள்ளது.
நோய் கண்காணிப்பு மற்றும் முன்கூட்டிய எச்சரிக்கை அமைப்பை வலுப்படுத்துதல் மற்றும் ஒருங்கிணைத்தல், ஆய்வகக் கட்டமைப்பை மேம்படுத்துதல் மற்றும் விரிவுபடுத்துதல், பரஸ்பரம் செயல்படும் தரவு அமைப்புகளை மேம்படுத்துதல் மற்றும் ஆபத்து பகுப்பாய்வு மற்றும் ஆபத்து தகவல்தொடர்புக்கான தரவு பகுப்பாய்வுக்கான திறனை உருவாக்குதல், எல்லை கடந்த விலங்கு நோய்களுக்கான சுகாதாரப் பாதுகாப்பை வலுப்படுத்துதல் மற்றும் எல்லை தாண்டிய ஒத்துழைப்பு மூலம் பிராந்திய ஒத்துழைப்பில் இந்தியாவின் பங்கு ஆகியவை இந்த பரிந்துரையின் கீழ் உள்ள முக்கிய அம்சங்களாகும்.